ПОЛУГОДИШЊИ ИЗВЕШТАЈ О РАДУ eTWINNING ТИМА

eTwinning тим у ОШ „Кнез Сима Марковић“ у Барајеву формиран је на предлог наставника разредне наставе Биљане Поповић.

Током првог полугодишта школске 2019/2020. године одржана су четири састанка (12. септембра 2019., 12. новембра 2019., 17. јануара 2020. и 4. фебруара 2020. године).

План рада Тима за школску 2019/2020. годину усвојен је једногласно, без примедби.

За вођу школског eTwinning тима и координатора једногласно је изабрана наставница разредне наставе Биљана Поповић која је увела eTwinning пројекте у школу. Ступала је у контакт са партнерима, учествовала је у планирању пројеката и спроводила их у учионици. Активан је еТвинер. Током првог полугодишта школске 2019/2020. године учествовала је у тринаест, још увек активних пројеката (Rastimo zajedno, Four Seasons In Europe / Avrupa'da Dört Mevsim, Zdrav doručak – zdrav đak/ Healthy breakfast - healthy student, Azbuka/abeceda živog sveta / Аlphabet of the living world, MY OUTDOOR CLASSROOM - UČIONICA U PRIRODI, eTwinning Chefs, La nutrition: source de vie et d'inspiration artistique, Erasmus+ Let's Join CodeWeek2019, Coding and learn, 1 Day at School, "Ala je lep ovaj svet", U zdravom tijelu zdrav duh 2019/2020 и Dan vrabaca /Sparrows Day) и 71 догађају. Промовисала је eTwinning у школи покушавајући да укључи што више колега у пројекте.

Од 9. до 11. октобра 2019. године учествовала је на Аll Digital Самиту током чијег трајања јој је додељена награда BEST TRAINING EVENT „Web 2.0 tools in classroom teaching“у организацији ALL DIGITAL & ART-ER, који је одржан у Болоњи (Италији). Тема Самита била је Where basic digital skills meet STEAM – all on board in the digital transformation.

4. фебруара 2020. године одржала је радионицу „Основна правила за безбедно коришћење интернета“ за наставнике, чланове eTwinning заједнице и све заинтересоване колеге. Пано који је креиран током радионице постављен је у холу школе с циљем да информише и подсети ученике на основна правила за безбедно коришћење интернета.

Заменик вође школског eTwinning тима, професор разредне наставе Ивана Савић, ступала је у контакт са партнерима, учествовала је у планирању пројеката и спроводила их у учионици. Активан је еТвинер. Током првог полугодишта школске 2019/2020. године учествовала је у пет, још увек активних пројеката (Zdrav doručak – zdrav đak/ Healthy breakfast - healthy student, Azbuka/abeceda živog sveta / Аlphabet of the living world, Christmas map of Europe, PLAYING TODAY AND YESTERDAY и The Tree That Will Save The World) и 41 догађају.

3. фебруара 2020. године на Стручном већу за предмете разредне наставе представила је eTwinning пројекте My dairy of worldwide holidays / Moj dnevnik svetskih praznika/ Moj dnevnik svetovnih počitnic, Zdrav doručak - zdrav đak/Healthy breakfast - healthy student и Christmas map of Europe. Присутни учитељи били су одушевљени приказаним примерима који су применљиви у настави. Истог дана, одржала је и предавање на тему безбедности на интернету у eTwinning-у и TwinSpace-у. Након презентације, учитељима је представљен и школским пројектом „Безбедни на мрежи“ аутора учитељице Биљане Поповић са чијом ће се реализацијом почети 11. фебруара 2020. године, на Дан сигурнијег интернета.

eTwinning партнер, наставница разредне наставе Весна Косанић, у учионици је радила исто што и вођа тима. Спроводила је активности са ученицима, фокусирана на своју улогу у учионици. Током првог полугодишта школске 2019/2020. године учествовала је у два, још увек активних пројеката (Zdrav doručak – zdrav đak/ Healthy breakfast - healthy student, Azbuka/abeceda živog sveta / Аlphabet of the living world) и 6 догађаја.

 eTwinning партнер, наставница предметне наставе Невена Дамњановић пружила је велику подршку Тиму преводећи текстове на енглески језик. Била је задужена за вођење записника са састанака.

Сарадници - стручни сарадник – библиотекар Ирена Сирковић има проблема око налога те није учествовала у дешавањима на порталу, док је стручни сарадник – пегагог Марија Станојевић недавно креирала налог и у поступку је предрегистрације. Учествовала је у 1 догађају.

Директорка школе Зорица Јовановић Стевановић подржава рад Тима.

Нашој школи додељена је 30. 10. 2019. године Европска ознака квалитета за изузетност рада у оквиру 5 пројекта Spoznavamo živali/ Upoznajemo životinje/ We meet animals, Proljeće iz našeg ugla / Spring how we see it, WINTER IS COMING !, MUST-EAT FOODS FROM AROUND THE WORLD и Dragons&fairies. То значи да су рад учитељице Биљане Поповић, рад њених ученика и школе признати на највишем европском нивоу.

Чланови Тима су задовољни досадашњим радом. У eTwinning је укључено десет чланова. Биљана Поповић и Ивана Савић су активни еТвинери (учествују у 16 пројекта). Маја Стојковић ради на три пројекта, док Весна Косанић, Љиљана Крговић и Снежана Трајковић раде на по два пројекта. Јована Божовић, Ана Вањек и Наташа Делић нису више чланови портала. Ана Тришић, Ања Прентић и Јасмина Николић тренутно нису активне.

Учитељице Ивана Савић и Биљана Поповић учествовале су на eTwinning годишњој конференцији „Развијање кључних компетенција путем eTwinning пројеката“ коју је Фондација Темпус организовала 6. септембра 2019. године у Београду, а на којој су им додељене Националне ознаке квалитета за пројекте. Учитељици Ивани Савић додељене су три Националне ознаке квалитета (за пројекте Christmas cards and warm wishes ..., My diary of worldwide holidays / Moj dnevnik svetskih praznika / Moj dnevnik svetovnih počitnic и Kreativci/ Creatives), а учитељици Биљани Поповић девет Националних ознака квалитета (за пројекте Spoznavamo živali/ Upoznajemo životinje/ We meet animals, Kreativci/ Creatives, Proljeće iz našeg ugla / Spring how we see it, My diary of worldwide holidays / Moj dnevnik svetskih praznika / Moj dnevnik svetovnih počitnic, The day of colorful socks and children's smile, Female Historical Figures, Dragons&fairies, MUST-EAT FOODS FROM AROUND THE WORLD и WINTER IS COMING !).

Конференцији „Безбедност деце на интернету“ у организацији Катарине Јонев, вишегодишњег едукатора на тему безбедности деце на интернету која је одржана 20. новембра 2019. године у Привредној комори Србије у Београду, присуствовала је учитељица Биљана Поповић. Циљ конференције био је промовисање културе понашања на друштвеним мрежама и безбедности деце на Интернету.

Разматрани су начини за активно укључивање наставника у eTwinning.

Током првог полугодишта школске 2019/2020. године наставници су имали прилику да сазнају информације о eTwinning-у на стручним већима. Редовно су обавештавани о занимљивим догађајима који су се дешавали у установи и на интернету.

Током другог полугодишта више пажње посветиће се безбедности деце на интернету, размени знања о web 2.00 алатима, наставиће се са промоцијом примера добре еТwinning праксе, али ће се радити и на обукама „eTwinning за почетнике – први кораци“ како би колеге стекле ентузијазам и постале будући еТвинери.

Сарадња са Тимом за маркетинг школе је боља него прошле школске године. Рад се промовише преко друштвене мреже Тwitter – званичног профила наше школе @OsKnez који уређује координатор еТwinning тима.

Током годишњег одмора координатор еТwinning тима Биљана Поповић креирала је сајт *еТвинери ОШ „Кнез Сима Марковић“* <http://etwinningkutak.weebly.com/> који се промовише на сајту школе и друштвеним мрежама.

Пошто школа испуњава услове, попуњавањем обрасца подељеног на 4 дела (eTwinning и његов допринос развијању свести о eSafety у школи, eTwinning и његов допринос наставној пракси, интердисциплинарном подучавању и раду на пројектима, eTwinning и његов допринос као активно и стратешко средство стручног усавршавања за наставнике и остале актере у школи и eTwinning и његов допринос стратешком развоју школе) учитељица Биљана Поповић je поднела пријаву за ознаку за eTwinning школу. Листа успешних eTwinning школа 2020-2021 биће објављена месец дана након истека рока за слање пријаве.

Координатор еТwinning тима

Биљана Поповић